Source: https://e-justice.europa.eu/content_general_information-166-be-ro.do?member=1
Timestamp: 2019-07-22 01:50:20+00:00
Document Index: 11861540

Matched Legal Cases: ['articolul 1008', 'articolul 1014', 'articolul 1011', 'articolul 1004', 'articolul 724', 'articolul 802', 'articolul 785', 'Articolul 2', 'articolul 803']

Dreptul belgian prevede, în esență, următoarele trei forme de testamente: testament autentic sau testament autentificat, testament olograf (care trebuie să fie scris, datat și semnat doar de testator) și testament internațional.
În cazul în care decedatul nu era căsătorit și nu are copii, primii care moștenesc sunt ascendenții și colateralii privilegiați (frații și surorile). Tatăl și mama primesc fiecare câte un sfert, iar frații/surorile sau, dacă este cazul, descendenții acestora, restul. În cazul în care unul sau ambii părinți sunt decedați, partea acestora le revine fraților și surorilor. În absența ascendenților, precum și a fraților și surorilor sau a urmașilor acestora, succesiunea revine astfel: jumătate rudelor pe linie maternă și jumătate rudelor pe linie paternă (unchi, mătușă, văr, verișoară etc.).
Dacă decedatul, necăsătorit, are copii, aceștia îi exclud de la succesiune pe toți ceilalți membri ai familiei. Copiii își împart succesiunea în deplină proprietate și în părți egale. Cu toate acestea, dacă un copil este predecedat (sau renunță la succesiune sau este nedemn) și a lăsat descendenți, aceștia vin la succesiune prin înlocuirea copilului predecedat, care renunță la succesiune sau care este nedemn.
Dacă în urma decedatului rămân soțul/soția și copiii, soțul supraviețuitor beneficiază de uzufructul (dreptul de a utiliza un lucru și de a-i culege fructele) asupra tuturor bunurilor care compun moștenirea. Copiii moștenesc părți egale din nuda proprietate.
Dacă în urma decedatului a rămas o persoană cu care acesta a încheiat un parteneriat înregistrat, forma de parteneriat înregistrat cunoscută în Belgia este „coabitarea legală”. Coabitantul legal supraviețuitor are, într-o succesiune, dreptul de uzufruct asupra imobilului care, în timpul vieții comune, a fost reședința comună a familiei, precum și asupra mobilierului aferent. Cu toate acestea, coabitantul legal supraviețuitor poate fi privat de acest drept de uzufruct prin testament sau prin liberalități între vii în beneficiul altor persoane.
Dacă în urma decedatului rămâne un partener cu care acesta nu a încheiat un parteneriat înregistrat – coabitare liberă (uniune de fapt, neînregistrată), partenerul nu poate deveni moștenitor decât în cazul în care decedatul a prevăzut acest lucru prin testament. Legislația belgiană nu îi acordă partenerului niciun drept succesoral din oficiu.
Cu toate acestea, legea prevede intervenția unui notar în cazul unui testament olograf sau internațional. De asemenea, în anumite ipoteze, poate fi necesară intervenția Tribunalului de Primă Instanță (sau a judecătorului de pace), în special: în cazul unei succesiuni atribuite unor persoane incapabile (persoane minore etc.), în cazul unei succesiuni acceptate sub beneficiu de inventar, în cazul unei succesiuni vacante, atunci când este necesară o trimitere în posesie sau o preluare a moștenirii, în cazurile de lichidare/partaj litigios pentru care este necesară intervenția unui notar desemnat de instanță.
Moștenitorul care dorește să accepte o succesiune sub beneficiu de inventar trebuie să facă o declarație specifică la grefa Tribunalului de Primă Instanță din circumscripția în care a fost deschisă succesiunea sau în fața unui notar.
De asemenea, este posibil să se renunțe la succesiune prin prezentarea cu o copie a actului de deces la grefa Tribunalului de Primă Instanță din localitatea în care defunctul își avea domiciliul și semnarea un act de renunțare (articolele 784 și următoarele din Codul civil) sau în fața unui notar.
Prin simplul fapt al decesului unei persoane, moștenitorii primesc, de plin drept, bunurile, drepturile și acțiunile sale, cu obligația de a plăti taxele pentru succesiune (articolele 718 și 724 din Codul civil). [Cu toate acestea, există excepții: a se vedea mai jos, punctul 7].
beneficiarii unor moșteniri universale desemnați prin testament olograf sau internațional trebuie să obțină o „trimitere în posesie” de la președintele Tribunalului de Primă Instanță (articolul 1008 din Codul civil);
beneficiarii unor moșteniri specifice (articolul 1014 din Codul civil), beneficiarii unor moșteniri cu titlu universal (articolul 1011 din Codul civil) sau, în prezența unor moștenitori rezervatari, beneficiarii unor moșteniri universale desemnați prin testament autentic (articolul 1004 din Codul civil) trebuie să solicite o „preluare a moștenirii”;
Da, dacă acceptă pur și simplu succesiunea (fără beneficiu de inventar). În astfel de cazuri, aceștia trebuie să suporte toate cheltuielile și datoriile succesiunii (articolul 724 din Codul civil).
În cazul în care moștenitorii acceptă succesiunea sub beneficiu de inventar, aceștia nu sunt răspunzători pentru datoriile succesiunii decât în limita activelor pe care le-au obținut (articolul 802 din Codul civil). Moștenitorul care dorește să accepte o succesiune sub beneficiu de inventar trebuie să facă o declarație specifică la grefa Tribunalului de Primă Instanță din circumscripția în care a fost deschisă succesiunea sau în fața unui notar.
Nu, dacă renunță la succesiune printr-o declarație făcută la grefa Tribunalului de Primă Instanță sau în fața unui notar (articolul 785 din Codul civil).
Articolul 2 din aceeași lege prevede, în acest sens, că „pot fi transcrise numai hotărârile judecătorești, actele autentice și actele sub semnătură privată, recunoscute în instanță sau în fața unui notar. Procurile pentru astfel de acte vor fi prezentate în aceeași formă”.
Cu toate acestea, articolul 803a din Codul civil prevede că moștenitorul care a acceptat sub beneficiu de inventar își poate declina sarcina de a administra și lichida succesiunea. Mai întâi, acesta trebuie să numească, la cerere, prin ordonanță a președintelui tribunalului, un administrator căruia îi va transmite toate bunurile succesiunii, acesta având sarcina de a o lichida, în conformitate cu anumite norme.
Un act notarial este un act care reflectă adevărul. Acesta are forță probantă: ceea ce declară persoana care îl întocmește trebuie considerat ca fiind exact. Notarul atestă anumite fapte, declarând identitatea persoanelor care s-au prezentat în fața sa și constatând ceea ce acestea îi solicită să înregistreze. Actul notarial este o dovadă a autenticității conținutului său. În plus, actul autentic va avea o dată incontestabilă. Dovada caracterului fals al unei constatări protejate de autenticitate nu poate fi făcută decât prin procedura înscrierii în fals.
Ultima actualizare: 29/09/2015